turjo4nis/wikipedia-bn-dump-20250701 huggingface dataset:
শ্রাবন্তী নারমীন আলী

শ্রাবন্তী নারমীন আলী (জন্ম ১৬ আগস্ট, ১৯৭৯) একজন বাংলাদেশী লেখিকা ও গায়িকা।

প্রাথমিক জীবন ও শিক্ষা
আলী ১৯৭৯ সালের ১৬ আগস্ট কায়রোয় জন্মগ্রহণ করেন। তার পরিবার চাকুরিসূত্রে ইন্দোনেশিয়ার জাকার্তায় চলে আসে। তিনি চার বছর বয়সে জাকার্তা ইন্টারন্যাশনাল স্কুলে শিক্ষাজীবন শুরু করেন। আট বছর বয়সে তার পরিবার যুক্তরাষ্ট্রের নিউ জার্সিতে আসে, যেখানে তিনি লরেন্স ইন্টারমিডিয়েট স্কুল ও লরেন্স মিডল স্কুলে পড়াশোনা করেন। পরে তার যখন ১২ বছর বয়স, তখন তার পরিবার বাংলাদেশে চলে আসে। তিনি ১৯৯৭ সালে তার মাধ্যমিক শিক্ষাজীবন শেষ করেন।

তিনি পেনসিলভ্যানিয়াতে অবস্থিত ব্রিন মাউর কলেজ থেকে ২০০১ সালে রাষ্ট্রবিজ্ঞানে স্নাতক ডিগ্রি অর্জন করেন। কিংস কলেজ লন্ডন থেকে সংস্কৃতি এবং সৃজনশীল শিল্পের উপর ২০০৬ সালে তার প্রথম স্নাতকোত্তর ডিগ্রি অর্জন করেন। ২০১৮ সালে সমাজকর্ম বিষয়ে ভার্জিনিয়ার জর্জ ম্যাসন ইউনিভার্সিটি থেকে তার দ্বিতীয় স্নাতকোত্তর ডিগ্রি অর্জন করেন।

সংগীত 
শ্রাবন্তী সংগীতের শিক্ষা শুরু করেছেন মাত্র ৩ বছর বয়স থেকে। যখন তার বয়স ৮ বছর তখন সুপরিচিত কণ্ঠশিল্পী বনানী ঘোষের অধীনে রবীন্দ্র সংগীতে প্রশিক্ষণ নেয়া শুরু করেন। পরবর্তীতে অন্যান্য কণ্ঠশিল্পী পাপিয়া সারোয়ার, সাদী মোহাম্মদ এবং তার নিজের মা মিলিয়া মিলির অধীনে সংগীত চর্চা চালিয়ে যান। একই সাথে তিনি ভারতীয় ধ্রুপদী সংগীতে প্রশিক্ষণরত ছিলেন। স্কুলে তিনি আরো শেখেন সমবেত সংগীত এবং ব্রডওয়ে সংগীত। দক্ষিণ এশিয়ার বিভিন্ন আন্তর্জাতিক আন্তঃশিক্ষা সংগীত এবং নাট্যোৎসবে অংশগ্রহণ করেন।

দেশে ফিরে ২০০৪ সালে তিনি তার মায়ের সাথে দ্বৈত কণ্ঠে রবীন্দ্র সংগীতের অ্যালবাম চলে যায় দিন বের করেন। ২০০৭ এ আরো অনেকের গানসহ সংকলিত অ্যালবামে একটি একক গান প্রকাশ করেন ঘুমিয়ে থাকাই ভালো শিরোনামে।  ২০১০ সালে নির্মিত বাংলা চলচ্চিত্র জাগোতে তিনি সহকারী সংগীত প্রযোজক হিসেবে কাজ করেন। শায়ান চৌধুরী অর্ণবের করা সুরে তার কণ্ঠে গাওয়া কেন চলে গেলে দূরে গানটি জনপ্রিয়তা পায়। ২০১১ সালে শ্রাবন্তী আলী তার একক অ্যালবাম Deluded প্রকাশ করেন যাতে বাংলা এবং ইংরেজি গান সংকলিত হয়। এ অ্যালবামের গানগুলো রচনা ও সংগীতায়োজনে ছিলেন তিনি এবং অর্ণব।

লেখালেখি 
শ্রাবন্তী রাইটার্স ব্লকের একজন সদস্য। রাইটার্স ব্লক হল বাংলাদেশ ভিত্তিক ইংরেজি ভাষার লেখকদের একটি দল। তার উপন্যাসের প্রথম অধ্যায় 'হোপ ইন টেকনিকালার' প্রকাশিত হয় ২০১১ সালের হে ফেস্টিভ্যালে (Hay Festival) বের হওয়া সাহিত্য সংকলন 'হোয়াট দ্যা ইংকে'। তার একটি ছোটগল্প 'ইয়েলো ক্যাব' প্রকাশিত হয় পরের বছরের হে ফেস্টিভ্যালের 'লাইফলাইনস' সাহিত্য সংকলনে। ছোটগল্প 'মিডনাইট ইন মার্চ' প্রকাশিত হয় ২০১৩ সালে একটি ই-জার্নাল আর্বান কনফিউশনসের তৃতীয় সংখ্যায়। ২০১৩র হে ফেস্টিভ্যালে প্রকাসশিত হয় ছোটগল্প 'দ্যা সিক্স সিজনস রিভিউ'। একই বছর নভেম্বরে ঐ উৎসবে 'হোপ ইন টেকনিকালার' উপন্যাস আকারে বের হয়।  ২০১৯ সালে তার আরেকটি ইংরেজি উপন্যাস 'ব্রোকেন ভয়েস' প্রকাশিত হয়।

পেশাজীবন 
শ্রাবন্তী নারমীন আলী বর্তমানে একজন থেরাপিস্ট হিসেবে কর্মরত আছেন। বাংলাদেশের ইংরেজি দৈনিক ডেইলি স্টারের সাপ্তাহিকী দ্য স্টারে লেখক হিসেবে তিনি ছয় বছর কাজ করেন। তিনি তার অবসরে তার আগ্রহের নাচ ও গান শিক্ষাদান করে থাকেন। ঢাকায় অবস্থিত আমেরিকান রিক্রিয়েশন এসোসিয়েশনে তিনি বাঙালি ও বলিউড নাচের ক্লাস নিতেন।  বর্তমানে তিনি তার স্বামী এবং দুই সন্তানসহ ভার্জিনিয়াতে বসবাস করছেন।

তথ্যসূত্র

১৯৭৯-এ জন্ম
জীবিত ব্যক্তি
কিংস কলেজ লন্ডনের প্রাক্তন শিক্ষার্থী
বাংলাদেশী লেখিকা
বাংলাদেশী গায়িকা
বাংলা ভাষার সঙ্গীতশিল্পী
২১শ শতাব্দীর বাংলাদেশী সঙ্গীতশিল্পী
২১শ শতাব্দীর গায়িকা
ব্রিন মার কলেজের প্রাক্তন শিক্ষার্থী
রুবায়াত জাহান

রুবায়াত জাহান বাংলদেশের চট্টগ্রামে জন্মগ্রহণকারী একজন ব্রিটিশ সঙ্গীতশিল্পী।

প্রারম্ভিক জীবন
রুবায়াত জাহান বাংলাদেশের চট্টগ্রামে জন্মগ্রহণ করেন। তিনি বাল্যকালে কুষ্টিয়ায় বেড়ে উঠছিলেন, তখন তার বাবা তাকে লালন শাহ-এর আখড়াতে গানের অনুষ্ঠান দেখাতে নিয়ে গিয়েছিলেন।

কর্মজীবন
আট বছর বয়সে তার গান গাওয়া শুরু। তিনি আমেরিকাতে এশিয়া ফেস্টিভালে পার্ফমেন্স করেছেন। তিনি ২০০৮ সালে লন্ডন এবং অন্যন্য শহরে নিয়মিত গান গাইতে লাগলেন। জাহান ২০১০ সালে ব্রিট এশিয়া টিভি'র এশিয়ান সুপারস্টার হিসেবে ফাইনাল রাউন্ডে উঠেন।

তিনি মিউজিক ফেস্টিভালে রাজা কাশিফের সাথে দেখা করেন এবং ফেব্রুয়ারি, ২০১৩ তে তারা দুজন যৌথভাবে কাজ শুরু করছেন। তারা একত্রে বিভিন্ন লাইভ কনসার্টে গান গেয়েছেন।

পুরস্কার এবং মনোনয়ন
তিনি ২০১৩ সালে, ব্রিট এশিয়া টিভি মিউজিক আওয়ার্ড ২০১৩ এর জন্য মনোনিত হয়েছিলেন।

আরও দেখুন
 ব্রিটিশ বাংলাদেশী
 ব্রিটিশ বাংলাদেশী ব্যক্তিদের তালিকা

তথ্যসূত্র

ব্রিটিশ বাংলাদেশী
বাংলা ভাষার সঙ্গীতশিল্পী
বাংলাদেশী গায়িকা
হিন্দি ভাষার সঙ্গীতশিল্পী
১৯৭৯-এ জন্ম
জীবিত ব্যক্তি
ইংল্যান্ডে বাংলাদেশী অভিবাসী
২১শ শতাব্দীর বাংলাদেশী সঙ্গীতশিল্পী
উর্দু ভাষার সঙ্গীতশিল্পী
লন্ডনের সঙ্গীতশিল্পী
কুষ্টিয়া জেলার ব্যক্তি
২১শ শতাব্দীর ইংরেজ গায়িকা
২১শ শতাব্দীর ইংরেজ সঙ্গীতশিল্পী
তাসমিন লুসিয়া খান

তাসমিন লুসিয়া খান (জন্মঃ ১৮ জুলাই, ১৯৮০) একজন ইংরেজ টেলিভিশন উপস্থাপিকা, সংবাদ পাঠিকা, প্রোডিউসার এবং মিডিয়া ও প্রযুক্তি উদ্যোক্তা।  বিবিসি থ্রি নিউজ, বিবিসি নিউজের ই২৪ ,  আইটিভি ব্রেকফাস্টের অনুষ্ঠান ডেব্রেকে (এখন এর নাম গুড মর্নিং ব্রিটেন উপস্থাপকের ভূমিকার জন্য সে ইউকে তে অধিক পরিচিত।  সাম্প্রতিককালে তাকে গ্লোবাল এন্টারটেইনমেন্ট এবং ফিল্ম কোম্পানি  ডব্লিউআর এন্টারটেইনমেন্ট এর সিইও (প্রধান কার্যনির্বাহী কর্মকর্তা) হিসেবে নিয়োগ দেয়া হয়। যা তিনি ২০১৬ সালের জানুয়ারিতে অসলো স্টক এক্সচেঞ্জ মারকুর মার্কেটে আনার মাধ্যমে সবার সম্মুখে আনেন।

প্রাথমিক জীবন
লন্ডনে জন্ম নেয়া ফারহানা তাসমিন লুসিয়া খান বাঙালি বংশোদ্ভূত। তিনি রাজনীতি, দর্শন এবং অর্থনীতি অনার্স ডিগ্রি অর্জন করে অক্সফোর্ড বিশ্ববিদ্যালয় থেকে স্নাতক সম্পন্ন করেন। অক্সফোর্ডে অধ্যয়নের সময় তিনি বিতর্ক চর্চা করেন এবং আন্তর্জাতিক সম্পর্ক ও সাম্প্রতিক ঘটনাবলীর উপর তার আগ্রহ টিকিয়ে রাখেন। তিনি এ লেভেলে ল্যাটিন, অর্থনীতি এবং গণিত নিয়ে লেখাপড়া করেন।

কর্মজীবন
১৯৯৯ সালে খান জি টিভি নেটওয়ার্কে অনুষ্ঠান ও সংবাদ উপস্থাপিকা হিসেবে তার কর্মজীবন শুরু করেন। এরপর তিনি নিজের একটি টক শো শুরু করেন; যেখানে তিনি গান, চলচ্চিত্র, ক্রীড়া এবং রাজনৈতিক ব্যক্তিত্বদের সাক্ষাৎকার নেন। ২০০১ সালে তিনি বিল ক্লিনটন-এর সাক্ষাৎকার নেন, এর কিছু মাস আগেই ক্লিনটন ২য় বারের মত মার্কিন যুক্তরাষ্ট্র-এর প্রেসিডেন্ট হিসেবে দায়িত্ব পালন শেষ করেন।

তিনি বিবিসি এশিয়ান নেটওয়ার্কে একজন রেডিও উপস্থাপক হিসেবে ব্রেকফাস্ট শো, ড্রাইভ টাইম এবং দি অ্যালবাম চার্ট এর মত অনুষ্ঠানে দায়িত্ব পালন করেন। ২০০৪ সালের ডিসেম্বর মাসে বক্সিং ডে-তে ভারত মহাসাগরে ভূমিকম্প ও সুনামীর খবর যখন ছড়িয়ে পরে তখন তিনি সম্প্রচারে ছিলেন।

এরপর তিনি পিটিভি প্রাইমের লন্ডন প্রতিনিধি হিসেবে কাজ করেন এবং ৭ জুলাই ২০০৫ লন্ডন বোমা হামলা ও ২০০৬ এ ইপ্সুইচ সিরিয়াল মার্ডার এর মত যুক্তরাজ্যের বড় বড় ঘটনা বিশ্ববাসীর সামনে তুলে ধরেন।

নিজের পরিকল্পনা ও উপস্থাপনায় চ্যানেল ৫-এ একটি ক্রীড়া অনুষ্ঠান ৩ বছর প্রচারের পর তিনি বিবিসি নিউজ এবং বিবিসি থ্রি-তে যোগদানের সুযোগ পান। তার একজন প্রশিক্ষক Kevin Bakhurst বিবিসির টেন ও'ক্লক নিউজের সম্পাদক ছিলেন এবং বিবিসি নিউজের নিয়ন্ত্রক হিসেবে যোগ দেন।  Bakhurst এবং বিবিসি থ্রি এর সেসময়কার নিয়ন্ত্রক Danny Cohen,  তাকে বিবিসি থ্রি-তে সংবাদ বুলেটিন 60 Seconds এর সংবাদ পাঠিকা এবং বিবিসি নিউজে E24 এর প্রধান উপস্থাপিকা হওয়ার প্রস্তাব দেন।

নিজের পরিকল্পনা ও উপস্থাপনায় চ্যানেল ৫-এ একটি ক্রীড়া অনুষ্ঠান ৩ বছর প্রচারের পর তিনি বিবিসি নিউজ এবং বিবিসি থ্রি-তে যোগদানের সুযোগ পান। তার একজন প্রশিক্ষক Kevin Bakhurst বিবিসির টেন ও'ক্লক নিউজের সম্পাদক ছিলেন এবং বিবিসি নিউজের নিয়ন্ত্রক হিসেবে যোগ দেন।  Bakhurst এবং বিবিসি থ্রি এর সেসময়কার নিয়ন্ত্রক Danny Cohen,  তাকে বিবিসি থ্রি-তে সংবাদ বুলেটিন 60 Seconds এর সংবাদ পাঠিকা এবং বিবিসি নিউজে E24 এর প্রধান উপস্থাপিকা হওয়ার প্রস্তাব দেন।

তথ্যসূত্র 

১৯৮০-এ জন্ম
জীবিত ব্যক্তি
ব্রিটিশ বাংলাদেশী
ব্রিটিশ মুসলিম
বাংলাদেশী বংশোদ্ভূত ইংরেজ ব্যক্তি
ইংরেজ মুসলিম
অক্সফোর্ড বিশ্ববিদ্যালয়ের প্রাক্তন শিক্ষার্থী
মার্কিন যুক্তরাষ্ট্রে ব্রিটিশ অভিবাসী
জয়ী রহমান

জয়ী রহমান (জন্ম : জানুয়ারী ২০, ১৯৭১) একজন ব্রিটিশ সুরকার ও পিয়ানোবোদক।

প্রাথমিক জীবন

জয়ী রহমান  ইংল্যান্ডের ওয়েস্ট সাসেক্স এর  চিচেস্টারে  জন্মগ্রহণ করেন এবং সেখানে বেড়ে উঠেন।   তার পিতা একজন বাঙ্গালী   হলেও তার মা একজন ব্রিটিশ-আইরিশ ছিলেন।   তার মা পেশায় চিকিৎসক ছিলেন যিনি  নিউজিল্যান্ডে বেড়ে উঠেন।    রহমান তার শৈশবকে "সম্পূর্ণ ইংরেজ" বলে বর্ণনা দেন   এবং নিজেকে তিনি "অতিশয় ইংরেজ" বলে আখ্যায়িত করেছেন।   তার পিতা  ঢাকার অধিবাসী   এবং তার নানী  আয়ারল্যান্ডের  অধিবাসী। 

চার বছর বয়স থেকেই রহমান শাস্ত্রীয় পিয়ানো বাজানো শুরু করেন। তার পরিবারে একটি পিয়ানো ছিল যা তার পিতামাতা দশ ডলার দিয়ে ক্রয় করে এনেছিলেন এবং রহমান বড় বোন বাজানো শুরু করেন - তার অন্য দুই সহোদর ভাই এবং রহমান তাদের বড় বোনের পদাঙ্ক অনুসরণ করেন। কিশোর বয়সেই  রহমান এবং তার ছোট ভাই ইদ্রিস জ্যাজ সঙ্গীত শুনতে শুরু করেন এবং তা কীভাবে আয়ত্ত্ব করা যায় তার উপর কঠোর পরিশ্রম করতে শুরু করেন। রহমান অসংখ্য পিয়ানো ওস্তাদ থেকে পিয়ানো বাজানোর শিক্ষাগ্রহণ করেন এবং জ্যাজ সঙ্গীদের মুজরোয় অন্যান্য সঙ্গীতশিল্পীদের সাথে পিয়ানো বাজানোর সুয়োগ পেয়ে যান।

কর্মজীবন

রেডিও এবং টেলিভিশনে উপস্থিতি
রহমান রেডিও এবং টেলিভিশন অনুষ্ঠানের পরিচিত শিল্পীদের মধ্যে অন্যতম। তিনি বিভিন্ন রেডিও এবং টেলিভিশন অনুষ্ঠান যেমন বিবিসি রেডিও ২ এর কোর্টনি পাইন এর জাজ ক্রুসেড, বিবিসি রেডিও ৪ এর ওম্যানস আওয়ার, বিবিসি লন্ডনের নাউ ইজ দ্যা টাইম, আন্দ্রেয়া অলিভারের দ্যা সিলেক্টর, নর্দান ব্রডকাস্টিং ইন্টারনেট রেডিও, রেসোন্যান্স এফএম এবং মেরিডিয়ান টেলিভিশনের জস্য জুলিয়ান জোসেফের জ্যাজ সিরিজ অনুষ্ঠানে তিনি পিয়ানো বাজাতেন। তিনি বিবিসি ওয়ার্ল্ড সার্ভিস এবং বিবিসি রেডিও ৩ এর ইন টিউনের সরাসরি অনুষ্ঠানে তিনি অংশগ্রহণ করেছিলেন এবং এককভাবে পিয়ানো বাজান।

রেকর্ডিং এবং কর্মকাণ্ড
২০০১ সালে তার প্রথম গানের অ্যালবাম দ্যা সিনিক প্রকাশিত হয়। ২০০৬ সালের জুলাই মাসে তার দ্বিতীয় অ্যালবাম মেল্টিং পট প্রকাশিত হয়।   মেল্টিং পট অ্যালবামটি মারকুরি সঙ্গীত পুরস্কারের বর্ষসেরা অ্যালবাম বিভাগে মনোনীত হয় এবং ২০০৬ সালের পার্লামেন্টারি জ্যাজ অ্যাওয়ার্ডসের জ্যাজ অ্যালবাম অব দি ইয়ার বিভাগে পুরস্কার লাভ করে।   ২০০৮ সালের সেপ্টম্বর মাসে তার তৃতীয় অ্যালবাম হয়্যার রিভার মিট প্রকাশিত হয়। ২০০৯ সালের মে মাসে তার চতুর্থ অ্যালবাম জয়ী রহমান ট্রায়ো: লাইভ  প্রকাশিত হয়।    ২০১২ সালের জানুয়ারী মাসে তার পঞ্চম অ্যালবাম কাইন্ড্রেড স্পিরিটস প্রকাশিত হয়।   কাইন্ড্রেড স্পিরিটস ২০১২ সালে মোবো অ্যাওয়ার্ডে সেরা জ্যাজ এ্যাক্ট অ্যাওয়ার্ড লাভ করে।

সম্মাননা
জয়ী রহমানকে দি অবজারভার ইউরোপের অন্যতম তরুণ পিয়ানোবাদক এবং যেকোন আর্দশের ভিত্তিতে একজন উল্লেখযোগ্য পিয়ানোবাদক হিসেবে আখ্যা দেয়া হয়েছে।

পুরস্কার এবং মনোনয়ন

তথ্যসূত্র

বহিঃসংযোগ

Zoe Rahman on BritBangla
Zoe Rahman  on Jazzcds

১৯৭১-এ জন্ম
জীবিত ব্যক্তি
বাংলাদেশী বংশোদ্ভূত ইংরেজ ব্যক্তি
বের্কলি কলেজ অব মিউজিকের প্রাক্তন শিক্ষার্থী
ইংরেজ জ্যাজ পিয়ানোবাদক
বাঙালি পিয়ানোবাদক
২১শ শতাব্দীর নারী পিয়ানোবাদক
আইরিশ বংশোদ্ভূত ইংরেজ ব্যক্তি
জেফ হ্যানিম্যান

জেফ হ্যানিম্যান একজন সংগীত শিল্পী যিনি ১৯৮১ সালে প্রতিষ্ঠিত থ্রাশ মেটাল ব্যান্ড স্লেয়ার এর প্রতিষ্ঠাতা সদস্য। তিনি শৈশবে বেড়ে উঠেছেন লস এঞ্জেলস- এ। পিতা ও ভাই মিলিটারিতে থাকায় তিনি ছোটবেলায় যুদ্ধ-বিগ্রহ এর ব্যাপারে জানতে তে বেশ কৌতূহলী থাকতেন। এর প্রভাব পরবর্তীতে স্লেয়ারে তার লেখা বেশকিছু গানের কথাগুলোতে লক্ষ্য করা যায়। স্লেয়ারে তার লেখা বিখ্যাত গানগুলোর মধ্যে এঞ্জেল অব ডেথ ও রেইনিং ব্লাড বিশেষভাবে উল্লেখযোগ্য। ব্যক্তি জীবনে তিনি খুব স্বল্পভাষী ছিলেন। স্লেয়ারের ভোকালিস্ট টম আরায়া বলেছেন, “ও (হ্যানিম্যান) যদি আপনাকে অপছন্দ করে থাকে, তাহলে কখনই সে আপনার সাথে ওঠাবসা করবে না।” হ্যানিম্যান তার স্ত্রী ক্যাথরিনকে নিয়ে লস এঞ্জেলস এ বসবাস করতেন।

জেফ হ্যানিম্যান ২০১৩ সালের মে মাসে যকৃত সংক্রান্ত জটিলতায় আক্রান্ত হয়ে হাসপাতালে মৃত্যুবরণ করেন।

ডিস্কোগ্রাফি 
স্লেয়ার
 শো নো মার্সি (১৯৮৩)
 হেল এওয়েটস (১৯৮৫)
 রেইন ইন ব্লাড (১৯৮৬)
 সাউথ অব হ্যাভেন (১৯৮৮)
 সিজনস ইন দি অ্যাবিস (১৯৯০)
 ডিভাইন ইন্টারভেনশন (১৯৯৪)
 আনডিসপিউটেড এটিটিউড (১৯৯৬)
 ডায়্যাবলাস ইন মিউজিকা (১৯৯৮)
 গড হেটস আস অল (২০০১)
 ক্রাইস্ট ইল্যুশন (২০০৬)
 ওয়ার্ল্ড পেইন্টেড ব্লাড (২০০৯)
সবশেষে ২০১৫ সালে বের হওয়া রিপেন্টলেস অ্যালবামে পিয়ানো ওয়্যার গানটি জেফ হ্যানিম্যান রচিত

বহিঃসংযোগ 
  

১৯৬৪-এ জন্ম
২০১৩-এ মৃত্যু
মার্কিন হেভি মেটাল গিটারবাদক
রিদম গিটারবাদক
লিড গিটারবাদক
২০শ শতাব্দীর মার্কিন গিটারবাদক
হেভি মেটাল সঙ্গীত দল
মার্কিন সঙ্গীত দল
মার্কিন পুরুষ গিটারবাদক
জার্মান বংশোদ্ভূত মার্কিন ব্যক্তি
কেতকী কুশারী ডাইসন

কেতকী কুশারী ডাইসন  (জন্ম: ২৬ জুন ১৯৪০) ভারতীয় বংশোদ্ভূত কবি, লেখিকা, অনুবাদক ও গবেষক যিনি যুক্তরাজ্যে বসবাস করেন। বাংলা ও ইংরেজি উভয় ভাষাতেই তিনি লিখে থাকেন। তিনি রবীন্দ্রনাথের চিত্রকর্ম বিষয়ে তার গবেষণার জন্য বিশেষভাবে খ্যাত।

জীবন ও কর্ম 
তিনি কলকাতায় ১৯৪০ সালের ২৬ জুন জন্মগ্রহণ করেন। পৈত্রিকসূত্রে তার নাম কেতকী কুশারী বোস। ১৯৫৮ খ্রিষ্টাব্দে কলকাতার প্রেসিডেন্সি কলেজ থেকে ইংরেজি সাহিত্যে রেকর্ড নম্বর পেয়ে তিনি বি.এ পাস করেন। ১৯৬৩-তে অক্সফোর্ড বিশ্ববিদ্যালয় থেকে প্রথম শ্রেণীতে ডিগ্রী অর্জন করেন। ১৯৭৫ খ্রিষ্টাব্দে অক্সফোর্ড বিশ্ববিদ্যালয় থেকে পিএইচডি অর্জন করেন। ইতোমধ্যে রবার্ট ডাইসনের সঙ্গে পরিণয় সূত্রে আবদ্ধ হন এবং ডাইসন পদবী ব্যবহার করতে শুরু করেন।

প্রকাশনা
 বাংলা কাব্য গ্রন্থ: "বল্কল (১৯৭৭)", "সজীব পৃথিবী" (১৯৮০), "জলের করিডোর ধরে" (১৯৮১), "কথা বলতে দাও" (১৯৯২), "যাদুকর প্রেম" (১৯৯৯), "দোলনচাঁপায় ফুল ফুটেছে" (২০০০) প্রভৃতি।
 উপন্যাস: "নারী, নগরী" (১৯৮১), "নোটন নোটন পায়রাগুলি" (১৯৮৩), জল ফুঁড়ে আগুন (২০০৩),  "এই পৃথিবীর তিন কাহিনী" (২০০৬)।
 গবেষণা গ্রন্থ:  "রবীন্দ্রনাথ ও ভিক্টোরিয়া ওকাম্পোর সন্ধানে" (১৯৮৫)।
 প্রবন্ধগ্রন্থ: "ভাবনার ভাস্কর্য" (১৯৮৮),  "শিকড় বাকড়" (১৯৯০), "রঙের রবীন্দ্রনাথ" (১৯৯৭), "চলন্ত নির্মাণ" (২০০৫), ''কাছে-দূরের কক্ষপথে'' (২০১৫)।
 নাটক: "রাতের রোদ" (১৯৯৪), "মোত্সার্ট চকোলেট" (১৯৯৮), "সুপর্ণরেখা" (২০০২)।

ইংরেজি সাহিত্যকর্ম
 Sap Wood (১৯৭৮)
 A Various Universe (১৯৭৮), 
 Hibiscus in the North (১৯৭৯), 
 Spaces I inhabit (১৯৮৩), 
 In Your Blossoming Flower-Garden: Rabindranath Tagore and Victoria Ocampo (১৯৮৮), 
 Bilingual Women (১৯৯৪), 
 Memories of Argentina and Other Poems (১৯৯৯), 
 In That Sense You Touched It (২০০৫)

অনুবাদ কর্ম
 "আংলোস্যক্সন কবিতা" (১৯৮৭), 
 বাংলা থেকে ইংরেজিতে অনুবাদ Kobirul Islam, Poems (১৯৭৯), The Home-Coming by Kabirul Islam (১৯৮২)
 I Won’t Let You Go: Selected Poems of Rabindranath Tagore (১৯৯১)
 Night's Sunlight (২০০০)
 The Selected Poems of Buddhadeva Bose (২০০৩)
 "ভারতীয় নারীত্বের আদর্শ" (১৯৮৮) - মানবেন্দ্র নাথ রায়ের ইংরেজি রচনার বাংলায় অনুবাদ।

সম্মাননা 
 আনন্দ পুরস্কার : ১৯৮৬ এবং ১৯৯৭
 কলকাতা বিশ্ববিদ্যালয়ের ভুবনমোহিনী দাসী স্বর্ণপদক: ১৯৮৬
 স্টার আনন্দ পুরস্কার বাংলা সাহিত্যে

তথ্যসূত্র 

১৯৪০-এ জন্ম
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
অক্সফোর্ড বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় লেখিকা
২০শ শতাব্দীর ভারতীয় কবি
২০শ শতাব্দীর ভারতীয় ঔপন্যাসিক
বাঙালি লেখক
বাংলা-ইংরেজি অনুবাদক
যুক্তরাজ্যে ভারতীয় অভিবাসী
জীবিত ব্যক্তি
ভারতীয় নারী কবি
পশ্চিমবঙ্গের লেখিকা
পশ্চিমবঙ্গের কবি
পশ্চিমবঙ্গের ঔপন্যাসিক
কলকাতার লেখক
ইয়াসমিন আরা চৌধুরী

ইয়াসমিন আরা চৌধুরী একজন ব্রিটিশ সামাজিক উদ্যোক্তা, এবং লাভদেশ এবং এমকারিজা ফাউন্ডেশনের প্রতিষ্ঠাতা

প্রারম্ভের জীবন 
ইয়াসমিন চৌধুরী জন্মগ্রহণ করেন সিলেটের একটি ধর্মীয় রক্ষণশীল পরিবারে। তার বাবা আলহাজ্ব আব্দুল মুকিত চৌধুরী এবং মা রৌশন আরা চৌধুরী। তিনি দক্ষিণ পশ্চিম লন্ডন, ইংল্যান্ডে প্রতিপালিত হন। তার বাবারা আট ভাই যারা আলী নগর, বাংলাদেশে বড় হয়েছিল। ইয়াসমিন চৌধুরীর এক ভাই ও তিন বোন রয়েছে। তার বড় ভাই নাজমুল একটি এমবিএ স্নাতক করছেন, তার বড় বোন নাজমিন একজন উকিল, তার যমজ বোন জেসমিন একটি প্রাথমিক স্কুলের ডেপুটি প্রধান শিক্ষক, এবং তার ছোট বোন নাজরীন একজন চিত্রনাট্যকার। ইয়াসমিন চৌধুরী বিজনেস স্টাডিজ বিভাগের একটি বি.এ. স্নাতক এবং মার্কেটিং চার্টার্ড ইনস্টিটিউট থেকে ডিপ্লোমা করেছেন।

ক্যারিয়ার 
নভেম্বর ২০১৩ সালে, চৌধুরী লাভদেশ নামে একটি কোম্পানি প্রতিষ্ঠা করেন যেটি ভ্রমণের নিরাপত্তা প্রদান করে এবং ভ্রমণের প্যাকেজ সুবিধা দেয়।  মার্চ ২০১০ সালে তিনি এমকারিজা ফাউন্ডেশন নামে একটি দাতব্য প্রতিষ্ঠান প্রতিষ্ঠা করে যা বাংলাদেশে দরিদ্র মানুষের সাহায্য করার জন্য কাজ করে।  ফেব্রুয়ারি ২০১৪ সালে, চৌধুরী মেরটন,লন্ডনের মেরটন অ্যাবে মিলের একটি সাউন্ড লাউঞ্জ উৎসবে কাঠের আগুনে তৈরি কিছু বাংলাদেশী খাবারের উপস্থাপন করেন। ওই বছরের মে মাসে, তিনি বিবিসি এশিয়ান নেটওয়ার্ক তার উপরে নাদিয়া আলী দ্বারা একটি সাক্ষাতকার নিয়েছিল।  ওই বছরের জুলাই মাসে ডয়চে ভেলে তাকে নিয়ে একটি সাক্ষাতকার নেন। ওই বছরের ডিসেম্বর মাসে, তিনি #LTTTW ( চল তৃতীয় বিশ্ব ভ্রমণ করা যাক), নামক একটি প্রচারণা চালান যেটি তৃতীয় বিশ্বের দেশগুলো ভ্রমণের জন্য ভ্রমণকারীদের উৎসাহিত করে।

সম্মাননা ও পুরস্কার 
২০১৩ এর নভেম্বরে, চৌধুরী জিতেন বিশ্ব ঝলর ভ্রমণ মার্কেট প্রতিযোগিতা। ভ্রমণ বিষয়ক অপরিচিত গন্তব্য শীর্ষক একটি তালিকায় তিনি অভিজ্ঞ হিসেবে গন্য হন।

২০১৬ এর ফেব্রুয়ারিতে তিনি সেরা উদ্যোক্তার জন্য ব্রিটিশ মুসলিম এ্যাওয়ার্ড লাভ করেন।

ব্যক্তিগত জীবন 
ইয়াসমিন চৌধুরী এক সন্তানের জননী। ২০০৪-এ সিলেটে একবার ভ্রমণের সময় তারঁ পিতা মারা যায়।

তথ্যসূত্র

বহিঃসংযোগ 

 
 
 
 
 
 Yasmin Choudhury's channel on YouTube

 Lovedesh website
 Amcariza Foundation website
 LTTTW website 
 For the love of Bangladesh. Deutsche Welle. 18 July 2014

১৯৭০-এ জন্ম
জীবিত ব্যক্তি
ব্রিটিশ মুসলিম
ব্রিটিশ বাংলাদেশী
খাতুন সাপনারা

খাতুন সাপনারা  (জন্ম: এপ্রিল ২৯, ১৯৬৮) একজন বাংলাদেশী বংশোদ্ভূত ব্রিটিশ বিচারক। ২০০৬ সালে ক্রাউন কোর্টে তিনি রেকর্ডার হিসেবে নিয়োগ পান, প্রথম বাংলাদেশী বংশোদ্ভূত হিসেবে জ্যেষ্ঠ বিচারিক অবস্থানে নিযুক্ত হন। ২০১৪ সালে ক্রাউন  এবং পারিবারিক আদালতে মামলার শুনানির জন্য বিচারক হিসেবে নিযুক্ত হন।

প্রাথমিক জীবন
সাপনারা সিলেট বিভাগের সিলেট জেলায় জন্মগ্রহণ করেন এবং শিশু বয়সেই তিনি যুক্তরাজ্যে চলে আসেন। বাংলাদেশের স্বাধীনতা যুদ্ধে অসামান্য অবদান রাখার জন্য বাংলাদেশ সরকার তার পিতাকে, প্রয়াত মিম্বর আলী, সম্মাননা প্রদান করে।

সাপনারা চাদওয়েল হেলথ স্কুলে (বর্তমানে চাদওয়েল হেলথ একাডেমী) পড়ালেখা শুরু করেন। ১৯৮৮ সালে তিনি লন্ডন স্কুর অব ইকোনমিক্ম এন্ড পলিটিক্যাল সাইন্স থেকে ব্যাচলর অব ল এ স্নাতক ডিগ্রী অর্জন করেন।

কর্মজীবন
১৯৯০ সালে মিডল টেম্পলের বারে (উকিলসভা) নিযুক্ত হন। তিনি লন্ডনের কোরাম ব্যারিস্টার চেম্বারে অনুশীলন করতে থাকেন এবং পারিবারিক আইনে বিশেষজ্ঞ হয়ে উঠেন।
২০০৩ সালে তিনি জাতিগত সংখ্যালঘু ব্যক্তি হিসেবে ফ্যামিলি ল বার অ্যাসোসিয়েশন কমিটির সদস্য হিসেবে মনোনীত হন। ২০০৪ সালে লর্ড চ্যান্সেলর ব্যারন চার্লস ফাল্কুনের অব থোরোটন কর্তুক ফ্যামিলি জাস্টিস কাউন্সিলে, একদল বিশেষজ্ঞ যারা সরকারকে পরিবার বিচার ব্যবস্থার সাথে সর্ম্পকিত সকল প্রকারের কাজে পরামর্শ দিয়ে থাকে, নিযুক্ত হন।

স্বীকৃতি
২০১৫ সালের জানুয়ারীতে ক্ষমতাবান ও প্রেরণাদায়ক ১০০ ব্রিটিশ বাংলাদেশি এ বর্ষসেরা ব্যক্তিত্ব হিসেবে মনোনীত হন।তিনি তার অসামান্য কৃতিত্বের জন্য প্রথম বাংলাদেশী বংশোদ্ভূত হিসেবে জ্যেষ্ঠ বিচারিক হিসেবে নিযুক্ত হন।

ব্যক্তিগত জীবন

সাপনারা ইসলাম ধর্মের অনুসারী। তিনি বিবাহিত এবং তার দু্ইটি সন্তান রয়েছে।

আরো দেখুন

ব্রিটিশ বাংলাদেশী
 ব্রিটিশ বাংলাদেশীদের তালিকা

তথ্যসূত্র

বহিঃসংযোগ 

Khatun Sapnara on theguardian.com
Khatun Sapnara on The Legal 500
Khatun Sapnara on Black Letter Law
Khatun Sapnara on Coram Chambers

Khatun Sapnara on Legal Experts Directory
Khatun Sapnara on Trusted Lawyers
Khatun Sapnara on JustCite
Khatun Sapnara  on British Bangladeshi Who's Who

১৯৬৮-এ জন্ম
জীবিত ব্যক্তি
১৯৬৭-এ জন্ম
বাংলাদেশী মুসলিম
ব্রিটিশ মুসলিম
ইংল্যান্ডে বাংলাদেশী অভিবাসী
ব্রিটিশ বাংলাদেশী
বাংলাদেশী বিচারক
মুসলিম লেখক
ব্রিটিশ এশীয় লেখক
২১শ শতাব্দীর ব্রিটিশ লেখিকা
গার্ডিয়ানের সাংবাদিক
লন্ডনের লেখক
সিলেট জেলার ব্যক্তি
লন্ডন স্কুল অব ইকোনমিক্সের প্রাক্তন শিক্ষার্থী
ব্যাকটেরিয়াল ভ্যাজাইনোসিস

ব্যাকটেরিয়াল ভ্যাজাইনোসিস  (ভিবি), ভ্যাজাইনাল ব্যাকটেরিওসিস  অথবা গার্ডনেরেলা ভ্যাজাইনোটিস নামে পরিচিত, এটি  যোনিনালীর রোগ যা অতিরিক্ত ব্যাকটেরিয়ার কারণে হয়।  সাধারণ উপসর্গের মধ্যে যোনিস্রাব বৃদ্ধি পায় যা প্রায়সই আঁশটে গন্ধ করে। যোনিস্রাব সাধারণত সাদা অথবা ধূসর রংয়ের হয়। প্রস্রাবের সাথে জ্বালাপোড়া দেখা যেতে পারে। চুলকানি থাকবেই। মধ্যে লক্ষণ নাও দেখা যেতে পারে। ব্যাকটেরিয়াল ভ্যাজাইনোসিস বৃদ্ধি পেলে এইচআইভি/এইডস সহ অন্যান্য যৌন সংক্রমণের ঝুঁকি বাড়ে। এটি গর্ভবতী নারীদেরও সময়ে পূর্বে প্রসব এর ঝুঁকির মাত্রা বাড়িয়ে দেয়।

কারণ ও রোগ নির্ণয় 
প্রাকৃতিকভাবে যোনির মধ্যে অস্বাভাবিক ব্যাকটেরিয়ার কারণে ব্যাকটেরিয়াল ভ্যাজাইনোসিস হয়।
 সবচেয়ে সাধারণ ব্যাকটেরিয়া পরিবর্তন হয়ে এবং মোট ব্যাকটেরিয়ার সংখ্যা একশত থেকে হাজার গুণ পর্যন্ত বৃদ্ধি পেতে লক্ষ করা যায়।
 ঝুঁকির বিষয়গুলি অন্তর্ভুক্ত, নতুন অথবা একাধিক যৌন সঙ্গী, অ্যান্টিবায়োটিক  এবং জরায়ুস্থ অন্যান্য ডিভাইস ব্যবহারের ফলে।
  তবে, এটি একটি যৌনবাহিত সংক্রমণ বিবেচনা করা হয় না।
 উপসর্গ এবং নির্গত যোনিস্রাব পরীক্ষার মাধ্যমে এবং সাধারণ যোনির (পিএইচ এবং বহু সংখ্যক ব্যাকটেরিয়া রোগ নির্ণয়ের ভিত্তি হতে পারে।  
 ব্যাকটেরিয়াল ভ্যাজাইনোসিস প্রায়ই ভ্যাজাইনাল ঈস্ট ক্ষত বা ট্রাইকোমোনাস সংক্রমণ এর সাথে বিভ্রান্তি হয়।

প্রতিরোধ ও চিকিৎসা 
সাধারণত অ্যান্টিবায়োটিক ক্লিন্ডামাইসিন অথবা মেট্রোনিডাজল দিয়ে চিকিৎসা হয়।  গর্ভাবস্থার দ্বিতীয় বা তৃতীয় মাসেও এই ঔষধ ব্যবহার করা যেতে পারে। প্রায়ই এই অবস্থা; তৎসত্ত্বেও, পুনরায় নিম্নলিখিত চিকিৎসা।  প্রোবায়োটিক পুনরাবৃত্তি রোধে সাহায্য হতে পারে।  প্রোবায়োটিক অথবা অ্যান্টিবায়োটিক ব্যবহারে গর্ভাবস্থার ফলাফলে প্রভাব হয় কিনা এটা ষ্পস্ট নয়।

রোগ বিস্তার সংক্রান্ত বিদ্যা এবং ইতিহাস  
ব্যাকটেরিয়াল ভ্যাজাইনোসিস প্রজনন বয়সের নারীদের মধ্যে সবচেয়ে সাধারণ যোনি সংক্রমণ রোগ। যে কোন সময়ে আক্রান্ত নারীদের শতকরা হার ৫% থেকে ৭০% এর মধ্যে থাকে।  ব্যাকটেরিয়াল ভ্যাজাইনোসিস আফ্রিকার কিছু অংশে সবচেয়ে প্রচলিত এবং এশিয়া ও ইউরোপে কম প্রচলিত। যুক্তরাষ্ট্রের ১৪ থেকে ৪৯ বছর বয়সের প্রায় ৩০% মহিলা আক্রান্ত।) একটা দেশের বিভিন্ন জাতিগোষ্টীর মধ্যে এই হার তারতম্য হয়। প্রচুর নথিভূক্ত ইতিহাসের জন্য যখন ব্যাকটেরিয়াল ভ্যাজাইনোসিস উপসর্গ আকারে বর্ণনা করা হয়েছিল, প্রথম পরিষ্কারভাবে ঘটনা নথিভূক্ত হয়েছিল ১৮৯৪ সালে।

তথ্যসূত্র

ব্যাকটেরিয়াল ভ্যাজাইনোসিস
যৌনবাহিত রোগ ও সংক্রমণ
নারীদের শ্রোণী অঙ্গের প্রদাহজনিত রোগ
মোহন লাল

মোহনলাল ছিলেন বাংলার শেষ স্বাধীন নবাব সিরাজউদ্দৌলার অন্যতম প্রধান সেনাপতি। পলাশীর যুদ্ধে অংশগ্রহণ ও সিরাজের পক্ষে বিশ্বস্ততার সাথে লড়াইয়ের কারণে তিনি পরিচিত।

প্রথম জীবন 

মোহনলাল ছিলেন নবাব সিরাজদ্দৌলার একজন অন্যতম বিশ্বস্ত কর্মকর্তা। তিনি দেওয়ান মোহনলাল এবং মোহনলাল কাশ্মীরি নামে পরিচিত ছিলেন। ঐতিহাসিক নরোত্তম হালদারের মতে, মোহনলাল হিন্দু মাহিষ্য ছিলেন।  ঠাকুর অনুকুল চন্দ্রের মতে মোহনলাল জন্মগত ভাবে মাহিষ্য পরিবারের সন্তান। ১৭৫৬ সালের এপ্রিলে নবাবের আসনে বসেই সিরাজদ্দৌলা যে দুজন দক্ষ কর্মকর্তার ওপর আস্থা স্থাপন করেছিলেন তারা হলেন মীর মদন ও মোহনলাল। নবাবের দেওয়ানখানার পেশকার নিযুক্ত করে তাকে মহারাজা উপাধি ও মনসবদারী দান করা হয়। তাকে বিহারের পূর্ণিয়ার শাসনভারও অর্পণ করেন নবাব। নবাব দরবারে তার প্রতিপত্তিতে সিরাজের শত্রুরা আতঙ্কিত হয় এবং মোহনলালকে বিষ প্রয়োগে হত্যার চক্রান্তও হয়েছিল একথা নবাব দরবারে আগত ফরাসি দূত মঁসিয়ে ল' তার স্মৃতিকথায় লিখেছেন।

পলাশীর যুদ্ধ 

১৭৫৭ সালের ২৩ জুন পলাশীর যুদ্ধের সময় মোহনলাল সিরাজের প্রতি অবিচল বিশ্বস্ততায় যুদ্ধ করেছিলেন। গোলাম হোসেন রচিত 'সয়ার-উল-মুতাখেরিন' গ্রন্থ থেকে জানা যায়, মীর মদনের মৃত্যুর পরেও মোহনলালের একক চেষ্টায় যুদ্ধের গতি সিরাজের অনুকূলে ছিল। কিন্তু নিজ অদূরদর্শিতা ও মানসিক দুর্বলতাহেতু তরুণ নবাব সিরাজ মীর জাফর প্রমুখ বিশ্বাসঘাতকদের প্রভাবে যুদ্ধ বন্ধ রাখার আদেশ দেন। ফলত: নবাব বাহিনী ছত্রভঙ্গ হয়ে যায় ও শোচনীয় পরাজয় ঘটে। মোহনলালের যুদ্ধক্ষেত্রে মৃত্যু ঘটে এমনটা অনেকে মনে করেন। ঐতিহাসিক যদুনাথ সরকারের মতে মোহনলাল যুদ্ধে আহত হন। যুদ্ধ পরবর্তী পর্যায়ে তার বড় ছেলে (পূর্নিয়ার নায়েব নাজিম) শ্রীমন্ত লাল মিরনের হাতে মারা যান। ছোট ছেলে হুক্কা লাল পালিয়ে আত্মরক্ষা করেন।

নিখোঁজ জীবন ও বিতর্ক 

মোহনলালের পলাতক জীবন সম্পর্কে বিশেষ বিতর্ক আছে। ঐতিহাসিক নিখিলনাথ রায় ও সোনিয়া আমিন বলেন, মোহনলালের ভগ্নী ছিলেন সিরাজের প্রণয়িনী এবং তিনি তাদের শিশুপুত্রকে নিয়ে মুর্শিদাবাদ ত্যাগ করে ময়মনসিংহে আশ্রয় নেন। তারপর তার অজ্ঞাতবাস পর্বের নানা কিংবদন্তি ছড়িয়ে আছে বাংলায়। অনেক ঐতিহাসিক অনুমান করেন তার জন্মস্থান হুগলী জেলার গুপ্তিপাড়া, সেখানে বৃন্দাবনচন্দ্র মন্দিরে তিনি আত্মগোপন করে থাকেন যুদ্ধোত্তর পর্বে। নদীয়ার কালীগঞ্জের নিকটবর্তী জুড়ানপুর শাক্তপীঠেও তার অবস্থানের কাহিনী প্রচলিত আছে কিংবদন্তি মোতাবেক।

তথ্যসূত্র 

বাংলার ইতিহাস
বাংলা জড়িত লড়াই
বাঙালি হিন্দু
১৮শ শতাব্দীর বাঙালি